Slovėnijos herbas

Slovėnijos herbas – vienas iš Slovėnijos valstybės simbolių.

 Aprašas 
Mėlyname lauke su siauru raudonu apvadu iš šonų ir apačios sidabrinis Triglavo kalnas, esantis Slovėnijoje. Kalną papėdės lygyje horizontaliai perveria dvi mėlynos banguotos juostelės.
Virš kalno trys geltonos šešiakampės žvaigždės, išsidėsčiusios trikampiu, su žemyn nukreipta viršūne.

 Simbolika 
 Triglavo kalnas – Slovėnijos simbolis. Buvo naudotas ir Socialistinės Slovėnijos herbe.
 dvi mėlynos banguotos juostelės – simbolizuoja jūrą ir upes.
 trys auksinės šešiakampės žvaigždės – Celjės grafų herbo elementas.

 Istorija 

Jūra ir Triglavo kalnas paimti iš Socialistinės Slovėnijos Respublikos herbo, vienos iš šešių respublikų Socialistinėje Jugoslavijos Respublikoje. Buvęs Socialistinės Slovėnijos herbas buvo apsuptas kviečiais ir liepų lapais, o viršuje raudona penkiakampė žvaigždė.

Naujas herbas buvo suprojektuotas Marko Pagačnik.

Kategorija:Valstybiniai herbai
Kategorija:Slovėnijos atributika